Data was extracted from:https://www.infomed.co.il/drugs/azithromycin/

המומחים של
Info
med
מסבירים:
אזיתרומיצין הוא חומר פעיל הנמצא בתרופות אזניל, זטו, זיטרומקס, אזיתרומיצין-טבע וזימקס - אנטיביוטיקה מקבוצת מאקרולידים. אזיתרומיצין משבש ייצור של חלבונים מסוימים בחיידקים בלבד. אזיתרומיצין מיועד לטיפול בזיהומים שנגרמים על ידי חיידקים הרגישים לסוג זה של אנטיביוטיקה.
יעיל לטיפול ב:
אזיתרומיצין נועד לטפל במספר זיהומים חיידקיים, כגון דלקות של דרכי הנשימה (למשל דלקת הסימפונות
,
סינוזיטיס,
דלקת גרון
)
דלקת שקדים
,
דלקת אוזניים, זיהומי עור ורקמות רכות, אוזניים וזיהומים  בדרכי המין הנגרמים על ידי
כלמידיה
.
הנחיות חשובות: עליכם לסיים את כל הטיפול באזיתרומיצין (אזניל, זטו) על פי הנחיות הרופא, גם אם התסמינים חלפו ואתם לא מרגישים חולים. קיצור משך הטיפול עלול לגרום להתפרצות חוזרת של הזיהום או להתפתחות עמידות לאנטיביוטיקה.
מתי אסור להשתמש בתרופה?
אין להשתמש באזיתרומיצין (אזניל, זטו) במקרים הבאים:
·  רגישות לחומר הפעיל, לאריתרומיצין או לכל אחד מהמרכיבים הנוספים אשר מכילה התרופה.
·  רגישות לסוגים אחרים של אנטיביוטיקה מקבוצות המקרולידים או הקטולידים.
·  אם אתם מקבלים טיפול בתרופות ממשפחת הארגוט (כגון: תרופות לטיפול ב
מיגרנה
).
·  אם אובחנו אצלכם חוסר סבילות לפרוקטוז, תת ספיגה של גלוקוז-גלקטוז או חסר בסוכראז-איזומלטאז.
צילום: Shutterstock
מידע על התרופה
אופן נטילת התרופה
טבליות מצופות, כמוסות, תרחיף (מכיל סוכר), עירוי.
אין ללעוס, לכתוש או לחצות. אין לפתוח את הכמוסות.
תדירות וזמן נטילה
פעם אחת ביום.
התרחיף - יש לנער היטב את  לפני השימוש.
כמוסות - יש ליטול לפחות שעה לפני האוכל או שעתיים אחריו. תרחיף - יש ליטול עם או ללא אוכל.
טווח המינון
לרוב הזיהומים: 500 מ"ג ביום למשך 3 ימים או 500 מ"ג ביום הראשון ולאחר מכן 250 מ"ג ביום במשך 4 ימים נוספים. המינון בטיפול בזיהום דרכי המין עקב כלמידיה הוא 1 גרם בבת אחת ובזיהום בדרכי המין עקב זיבה הוא 2 גרם בבת אחת.
כמוסות: אין לתת כמוסה לילדים השוקלים פחות מ- 45 ק"ג.
התרופה ניתנת במנה חד פעמית למשך 3 ימים: ילדים מעל גיל 6 חודשים: 10 מ"ג/ק"ג פעם ביום ילדים במשקל 25-15 ק"ג: 200 מ"ג פעם ביום (5 מ"ל תרחיף). תרחיף: יש להקפיד על מדידת המנה בכפית המדידה או במזרק. לילדים השוקלים מתחת ל- 15 ק"ג, יש למדוד את התרחיף במזרק.
תחילת ההשפעה
תוך 2-3 שעות. ייתכן שיחלפו כמה ימים עד שניתן יהיה להרגיש את ההשפעה במלואה.
משך ההשפעה
תוך 2-3 שעות. ייתכן שיחלפו כמה ימים עד שניתן יהיה להרגיש את ההשפעה במלואה.
מנה שנשכחה
יש לקחת מייד כשנזכרים. אין לקחת מנה כפולה
.
אם הגיע הזמן למנה הבאה, יש לדלג על המנה שנשכחה וליטול את המנה הבאה כרגיל.
הפסקת התרופה
יש להשלים את הטיפול במלואו, גם אם חל שיפור בהרגשה. הזיהום המקורי עלול עדיין להיות קיים, והתסמינים עלולים לחזור אם מפסיקים את הטיפול מוקדם מדי.
מינון עודף
מנה עודפת מקרית אינה צריכה להדאיג. אך אם מבחינים בתסמינים מיוחדים או אם נלקחה מנה עודפת גדולה, יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים.
עד 25 מעלות צלזיוס.
אזהרות
תזונה
מכיוון שמזון עשוי לפגוע בספיגת התרופה, מומלץ ליטול את הכמוסות שעה לפני או שעתיים אחרי האוכל. התרחיף, ניתן ליטול עם או בלי ארוחה.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
לא צפויה השפעה.
הריון
אין להשתמש בהריון מבלי להיוועץ ברופא. גם אם את מתכננת הריון
הנקה
יש להיוועץ ברופא לפני השימוש. במקרה שימוש בהנקה- יש לשים לב לשלשולים, הקאות, פריחה אצל התינוק היונק.
תינוקות וילדים
תרופה זו אינה מיועדת בדרך-כלל לתינוקות מתחת לגיל 6 חודשים.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
מחלת כבד
מחלת כליה
צריכת אלכוהול
נטילת תרופות אחרות
היפוקלמיה
היפרקלמיה
הפרעות בדופק, אי סדירות
הפרעות בתרשים א.ק.ג
מחלת לב
סוכרת
הריון או תכנונו
הנקה או תכנונה
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות לוואי שכיחות:
צואה רכה או שלשול, בחילה ו/או הקאות, כאב בטן, התכווצויות בבטן, הפרעות עיכול,
נפיחות, דיספפסיה, כאב ראש, סחרחורת, חולשה כללית, עייפות, חוסר
תאבון, ירידה בתחושה, שינויים בראיה, אובדן שמיעה, גרד, פריחה
, כאב פרקים,
דלקת בנרתיק
.
תופעות לוואי נוספות : כאב בחזה ,פעימות לב מהירות ,נפיחנות, צואה שחורה, צהבת, דלקת בכליות ,זיהום פטרייתי, סחרחורות, ורטיגו, ישנוניות, עייפות, גרד, רגישות לאור ,נפיחות תת עורית , עצירות, אנורקסיה ,דלקת של המעי הדק, דלקת בקיבה, אנמיה, ירידה במספר תאי דם לבנים (לויקוציטים) בדם, אי שקט , עצבנות, נדודי שינה, חום, בצקת בפנים, תחושת חולי כללית, כאב, שיעול, דלקת גרון ,נזלת, אקזמה,  הזעה, דלקת בעין .
במקרים נדירים יתכנו גם:
סחרור, חרדה, שינויים באק"ג (הארכת זמן QT), הפרעת קצב
חדרית (טורסה דה פואה).
יש להפסיק את השימוש ולפנות מיד לרופא במקרה של:
תגובה אלרגית חמורה (הכוללת
פריחה
, בצקת בפנים או בגפיים, כאב בחזה,
תגובות עוריות), קשיי נשימה או בליעה.
יש לפנות מיד לרופא במקרה של:
דפיקות לב, קצב לב מהיר, אי נוחות בחזה, דופק לא סדיר, שינויים בקצב הלב- שינויים חמורים עלולים להיות מסכני חיים, שינויים בספירת הדם, שינויים בתפקודי כבד, דלקת בכבד, צהבת, שלשול חריף, דלקת בלבלב, דלקת בכליות (נדיר).
יש ליידע רופא אם אתה משתמש בתרופות הבאות: דיגוקסין, נוגדי חומצה המכילים אלומיניום או מגנזיום, נוגדי קרישה, טיפול באיידס, פניטואין.
פרטי תגובה עם תרופות אחרות
שילוב של אזיתרומיצין עם תרופות הבאות עלול לגרור תגובות בין תרופתיות:
דיגוקסין (יש להיות במעקב במהלך ולאחר הפסקת הטיפול האנטיביוטי) - מכיוון שהשילוב מעלה את רמת דיגוקסין בדם.
תכשירים נוגדי חומצה - מכיוון שהשילוב משפיע על רמת אזיתרומיצין בדם.
ציקלוספורין (לדיכוי מערכת החיסון) - מכיוון שהשילוב מעלה את רמת ציקלוספורין בדם ולכן יש להיות במעקב.
תכשירים נוגדי קרישה מסוג קומרין (וורפרין) - יש לעקוב אחרי מדדי קרישה.
סטטינים (תרופות להורדת כולסטרול) - מכיוון שהשילוב עלול לגרום לעליה בתופעות לוואי של הסטטינים.
תרופות לטיפול באיידס: זידובודין - השילוב מעלה את רמת זידובודין בדם; נלפינאביר - שהשילוב מעלה את רמת אזיתרומיצין בדם.
אין להשתמש ביחד עם נגזרות של ארגוט (כגון: תרופות לטיפול במיגרנה) מחשש להרעלת ארגוט.
ריפאבוטין (אנטיביוטיקה לטיפול בשחפת) - עלייה בסיכון לנויטרופניה.
תאופילין (לאסתמה) - מכיוון שהשילוב מעלה את רמת תאופילין בדם.
קולכיצין.
פניטואין.
יש לחכות פרק זמן של שעתיים לפחות בין נטילת התרופה לבין נטילת סותרי חומצה. המכילים אלומיניום או מגנזיום.
השפעת שימוש ממושך
בדרך כלל ניתנת תרופה זו למספר ימים בלבד. לא ידועה ההשפעה באנשים הנוטלים תרופה זו לתקופה ממושכת
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא